

darabkáit müvészi egységbe rögzitő értekezéseiből. A 
Freud utasitásaihoz igazodó lélekelemzés módot ad az 
eddiginél sokkal teljesebb, az egyéni lét sexualis gyöke- 
réig leható önismeretre, amely nemcsak a beteg egyénre 
van gyógyitó, az egészségre is felszabaditó és meg- 
izmosító hatással, hanem egy, a gondolat- és vágy- 
elfojtást lehetőleg kiküszöbölő és az önismeret szentségén 
sarkalló uj pedagógia segitségével az egész társadalmat 
is kiszabadithatja majd az emberi boldogságot csökkentő 
fölösleges erkölcsi előitéletek béklyóiból. Ebbe a biztató 
zengésbe hangzik ki Ferenczi könyve. Lélekbevágó bi- 
lincsek lehullását jósolja meg nekünk. Szebbet senkisem 
jósolhatna. 
